b'\n_START_ARTICLE_\nVolttimittari\n_START_PARAGRAPH_\nVolttimittari eli j\xc3\xa4nnitemittari on elektroniikan ja s\xc3\xa4hk\xc3\xb6tekniikan mittalaite, jolla mitataan j\xc3\xa4nnitteen arvoja voltteina. Volttimittari kytket\xc3\xa4\xc3\xa4n rinnan virtapiiriin, sill\xc3\xa4 mitataan j\xc3\xa4nnite jonkin yli. Volttimittarin sis\xc3\xa4\xc3\xa4nmenoimpedanssi on suuri, jotta se h\xc3\xa4iritsee mitattavaa piiri\xc3\xa4 mahdollisimman v\xc3\xa4h\xc3\xa4n._NEWLINE_Analoginen osoittimella varustettu volttimittari perustuu yleens\xc3\xa4 kiertok\xc3\xa4\xc3\xa4mimittariin eli galvanometriin Nyky\xc3\xa4\xc3\xa4n volttimittarit ovat usein digitaalisia perustuen A/D-muuntimiin. Oskilloskooppia voi k\xc3\xa4ytt\xc3\xa4\xc3\xa4 j\xc3\xa4nnitemittarina. J\xc3\xa4nnitemittaus on yksi niin kutsutun yleismittarin toiminnoista.'